૧૯૯૫માં જાપાનના સતોષી તજિરિ નામના ક્રિએટિવ બંદાએ એક વીડિયો ગેઇમ બનાવી અને નામ આપ્યું ‘પોકેમોન’ કમ્પ્યુટરની ઉત્ક્રાંતિ થઈ રહી હતી અને એ સમયે આ ગેઇમનું આગમન થયું. તે સમયમાં પોકેમોને જ્યાંજ્યાં કમ્પ્યુટર હતું ત્યાંત્યાં પોતાની હાજરી પુરાવી લીધી હતી, પરંતુ સમયની સાથે ટેક્નોલોજીના પ્રવાહ બદલાયા અને નવીનવી વીડિયો ગેઇમ માર્કેટમાં આવવા લાગી. ૨૦૦૧ પછી પોકેમોનનું માર્કેટ ધીમેધીમે ઘટવા લાગ્યું અને લોકો પણ તેને ભૂલવા લાગ્યા હતા, પરંતુ ફરીથી એ જ પોકેમોને વિશ્વને ગાંડું કર્યું છે. અમેરિકાથી ભારત સુધી સૌ પોકેમોન સાથે ભાગી રહ્યાં છે.